Å bli fotografert er en uvant opplevelse for mange.  Vi gjør vårt beste for å få hver enkelt kunde til å slappe av og føle seg komfortabel, samtidig som prosessen skal være rask og effektivt. Faktisk koser de fleste seg til slutt!
Vanligvis tar det rundt 30 minutter å rigge opp bakgrunn og lys, samt å teste dette.  Når dette er på plass vil selve fotograferingen ta 10 – 20 minutter per person.  Vi tilpasser vinkel og belysning etter det som passer best for hver enkelt kunde; noen personer vil for eksempel få et bedre resultat fra venstre side mens for andre er høyre side bedre. Noen ganger ønsker kunden bilder med forskjellige antrekk, for eksempel formelt og fritidsantrekk. Antall antrekk vil forlenge tiden til fotografering. Vi diskuterer gjerne muligheten for flere typer bilder dersom det er ønskelig.
Vi involverer kunden som blir fotografert gjennom prosessen. Det sikrer at hver enkelt kunde får et sett med bilder de er fornøyde med.  Etter selve fotograferingen setter vi sammen et online galleri med et utvalg av prøvebilder som kunden kan velge fra.  Så fort kunden har valgt bilder vil vi gjøre nødvendig redigering og levere endelige bilder.